**Metodiskais darbs**

Diagnosticējošs tests informātikā: **Drošība internetā un medijpratība\***

Izmantojams: visu specialitāšu informātikas nodarbībās

Izstrādāts: 2019./2020. mācību gadā. Izstrādāja: informātikas pasniedzējs A. Studens

*\* Tests sagatavots izmantojot tīmekļa vietnes* [*https://kahoot.com*](https://kahoot.com) *platformu, tādēļ šeit ievietotajam dokumentam word formātā ir tikai informatīvs raksturs par testa apjomu un saturu. Testa pilnā versija ar attēliem, video, audio un atbilžu reģistrāciju pieejama vietnē https://kahoot.it*, *saņemot piekļuves kodu no testa izstrādātāja.*

**Drošība internetā un medijpratība**

Diagnosticējošs tests mācību priekšmetā "Informātika" par drošību internetā, informācijas kritisku izvērtēšanu, komunikāciju, sadarbību un juridiskajiem jautājumiem.

1. **Sociālo tīklu platformās (Facebook, Instagram, Snapchat utt.) var reģistrēties no...**

* 10 gadiem;
* 13 gadiem;
* 16 gadiem.

1. **Ja no nepazīstama sūtītāja saņemta e-pasta vēstule, tad...**

* jātver e-pasts, bet tai pievienotos pielikumus nedrīkst atvērt;
* jāatver e-pasts un pielikumi, lai pārliecinātos, ka tur, nav vīrusa;
* neatverot e-pastu, izdzēš sūtījumu.

1. **Atbildība par pārkāpumu interneta vidē...**

* ir tāda pati, kā par tādām darbībām reālajā dzīvē;
* ir tikai personām, vecākām par 18 gadiem;
* nav noteikta ar likumu, jo atbildība ir tikai par pārkāpu reālajā dzīvē.

1. **Kurš apgalvojums ir NEPAREIZS? Jebkuru personīgu informāciju (video, fotogrāfijas), kura publicēta internetā...**

* varēs redzēt ikviens;
* kāds varēs izmantot, lai mani izsmietu;
* varēs viegli izdzēst.

1. **Izvēlies pareizo! Ja pieslēdzas publiski pieejamam WiFi, kurš nav aizsargāts ar paroli, tad...**

* var droši lietot savu ierīci;
* tiek ierobežots lejupielādējamo failu apjoms;
* kāds var pieslēgties un piekļūt visai manā ierīcē esošajai informācijai.

1. **Lai noskaidrotu, vai šī fotogrāfija\* ir īsta, Tu...**

* pārbaudīsi, vai medijos un sociālajos tīklos ir informācija par plūdiem;
* nosūtīsi citiem un pajautāsi, vai viņi tic. Ja daži teiks - JĀ, tad ticēsi;
* apskatītu datumu pie fotogrāfijas parametriem.

1. **Apskati konfekšu etiķeti\* un atzīmē nepatieso informāciju:**

* konfektes sastāvā ir piens un sviests;
* šī ir klasiskā piena konfekte "Gotiņa";
* konfektes "Gotiņa" ražo SIA "Skrīveru gotiņa".

1. **Draugs aizmirsis telefonu. Kā uzzināt cikos viņš būs Rīgas dzelzceļa stacijā, ja no Limbažiem vilciens izbraucis 16:00?**

* saitē [www.pv.lv](http://www.pv.lv) (pasažieru vilciens) apskatīsi vilcienu kustības sarakstu;
* zvanīsi viņa vecākiem un jautāsi, cikos pienāk vilciens no Limbažiem;
* brauksi uz staciju un apskatīsi sarakstu, kas pielikts pie sienas.

1. **Tirgotājs reklāmas akcijā piedāvā iegādāties iPhone telefonu par viszemāko cenu valstī. Tu...**

* lūdz vecākus nopirkt šo telefonu, kaut gan iepriekšējo cenu nemaz nezini;
* noskaidro cenu pie citiem tirgotājiem un uzzini vairāk par šo telefonu;
* pajautā draugiem, ko viņi domā par šo telefonu un ja viņi iesaka, tad pērc.

1. **Tavs draugs par kādu pasākumu, kurā tu neesi bijis, internetā ielicis ziņu, ka pasākums bijis "galīgi garām". Tu...**

* stāsti visiem, ka pasākums bijis "galīgi garām";
* pajautā vēl kādam, kurš bijis, un tad droši dalies ar šo informāciju;
* nekomentē, jo pats neesi tur bijis.

1. **Skolā mācību projekts jāīsteno, strādājot grupās. Visefektīvāk būtu ja...**

* izvirza vadītāju, kuram visi sūta materiālus rediģēšanai un apkopošanai;
* izveido koplietošanas dokumentu, ar kuru katrs var strādāt tiešsaistē;
* grupa strādā pie viena datora un pēc kārtas katrs ievada savu informāciju.

1. **Tev uz izlaiduma koncertu jāuzaicina grupas "Dzelzs Vilks" solists Kaukulis. Kā Tu sazināsies ar viņu?**

* palūgsi skolotājai, lai viņa atrod grupas kontaktus un iedod Tev;
* publicē FB ziņu ar lūgumu, lai kāds Tev atsūta grupas kontaktus;
* atvērsi google.com un ierakstīsi: Dzelzs Vilks kontakti.

1. **Tu vēlies nokārtot motocikla vadīšanas tiesības. Ērtākais veids, lai sagatavotos teorijas eksāmenam, ir:**

* ieiet [www.csdd.lv](http://www.csdd.lv) un mācīties tiešsaistē, kā arī pieteikties eksāmenam;
* pieteikties eksāmenam nemācoties, jo šķiet, ka daudzas lietas tu zini;
* palūgt kādam, kuram ir teorijas grāmata, lai iedotu tev to uz kādu laiku.

1. **Tev jānosūta vairākas esejas konkursa 1. kārtai. Esejas ir apjomīgas un ir prasība tās iesūtīt digitālā formātā.**

* Mēģināsi sūtīt tās e-pasta pielikumos, kaut katra ir vismaz 30 MB liela;
* Katru eseju sadalīsi 2-3 daļās un sūtīsi atsevišķos e-pastos;
* Izmantosi kādu bezmaksas failu glabāšanas vietni, piem. failiem.lv u.tml.

1. **Ar kuru no šīm ziņām, Tu dalītos:**

* ****
* ****
* ****

1. **Tu esi atradis mājaslapu, kurā ir interesantas spēles dabas zinību apgūšanai, taču mājaslapa ir angļu valodā. Tu nolem:**

* šīs spēles nespēlēt - ja nu citās valstīs dabaszinības māca savādāk;
* spēlēt un pastāstīt par tām arī skolotājam;
* nespēlēt, jo spēles nav latviešu valodā.

1. **Rakstot referātu, atsauce jālieto tad, ja...**

* citēts cita autora pētījums, ar tā skaitlisko materiālu, tabulām, attēliem;
* tekstā minēts kādas personas vārds, uzvārds;
* to pieprasa skolotājs.

1. **Norādi atbildi ar precīzāk izveidoto atsauci uz izmantoto materiālu par drošu paroļu veidošanu**

* izmantota informācija no mājas lapas www. drossinternets.lv resursiem;
* paroles, https://drossinternets.lv/lv/info/paroles, sk. 14.06.2019.;
* [www.drossinternets.lv](http://www.drossinternets.lv)

1. **Plaģiāts ir:**

* sveša darba vai idejas uzdošanu par savu, nenorādot patieso autoru;
* mūzikas klausīšanās internetā, nemaksājot autoratlīdzību;
* precīza citāta lietošana tekstā, atsaucoties uz autoru.

1. **Ja tu dalies ar nezināmas personas sociālajos tīklos publicēto informāciju, ka atcelts R. Paula koncerts Liepājā, tad tu:**

* vienkārši jokojies;
* uzņemies līdzatbildību par sekām, ja tā bijusi viltus ziņa;
* neesi atbildīgs, katram pašam jāizlemj vai ziņa ir patiesa.

1. **Draudu izteikšana internetā, jeb kiberiebiedēšana ir:**

* nepieklājīga, bet nesodāma rīcība, jo tas notiek tikai interneta vidē;
* reāls noziegums, par kuru iestājas kriminālatbildība;
* vārda brīvības izpaušana, ko internetā brīvi var darīt ikviens.